Valsts sabiedrība ar ierobežotu atbildību

TRAUMATOLOĢIJAS UN ORTOPĒDIJAS SLIMNĪCA

Duntes ielā 22, Rīgā, LV-1005

|  |  |
| --- | --- |
|  | APSTIPRINĀTSar 2009. gada 14.oktobraVSIA “Traumatoloģijas un ortopēdijas slimnīca” iepirkuma komisijas sēdes protokolu Nr. 24 |

NOLIKUMS

Iepirkuma procedūra „**Par papildus funkcionalitātes ieviešanu esošajā resursu vadības sistēmā HORIZON**”

Iepirkuma identifikācijas Nr. VSIA TOS 2009/IPEEZ/07

1. Pasūtītājs ir:

Valsts sabiedrība ar ierobežotu atbildību

„Traumatoloģijas un ortopēdijas slimnīca” (turpmāk tekstā – Slimnīca), kas darbojas saskaņā ar statūtiem;

reģistrācijas Nr. 40003410729

adrese: Duntes 22, Rīga, LV-1005

tālr. 67399396, fakss 67392348

“Parekss Banka” Citadeles filiāle

Konta Nr. LV61PARX0000573931017

1. Iepirkuma procedūru organizē un realizē ar VSIA “Traumatoloģijas un ortopēdijas slimnīca” ar valdes priekšsēdētāja 2009. gada 13. oktobra rīkojumu Nr. 01-6/122 apstiprinātā Iepirkuma komisija.
2. Iepirkuma procedūras nolikums un tā pielikumi izstrādāti saskaņā ar 2006. gada 25. aprīļa “Publisko iepirkumu likuma” 8. panta devīto daļu.
3. Par iepirkuma procedūras pretendentiem var būt tiesību aktos paredzētajā kārtībā reģistrētas juridiskas personas, kuras atbilst Publisko iepirkumu likuma un šīs iepirkuma procedūras nolikuma prasībām, izsaka vēlēšanos piedalīties šajā iepirkuma procedūrā un iesniedz savu piedāvājumu.
4. Finansēšanas avots – Slimnīcas informācijas sistēmas izstrāde sadarbības līguma Nr. LV0026 par individuālā projekta „Aprūpes organizācija” īstenošanu ietvaros. Līgums nosaka individuālā projekta Nr. LV0026 „Aprūpes organizācija” īstenošanas, Norvēģijas valdības divpusējā finanšu instrumenta līdzfinansējuma izmaksāšanas, Projekta uzraudzības un kontroles kārtību.
5. Iepirkuma līgumsumma nepārsniedz 9999,00 Ls bez PVN.

# Iepirkuma mērķis

#  VSIA „Traumatoloģijas un ortopēdijas slimnīca” turpina darbu pie Norvēģijas valdības divpusējā finanšu instrumenta finansēta projekta CareOrganizer īstenošanas.

* 1. Šī iepirkuma galvenais mērķis ir centralizēt finanšu un grāmatvedības uzskaiti Slimnīcā.

**Iepirkuma priekšmets**

1. Papildus funkcionalitātes ieviešana Slimnīcā izmantotajā grāmatvedības sistēmā HORIZON, iepirkuma identifikācijas Nr. VSIA TOS 2009/IPEEZ/07.
2. Ar iepirkuma procedūras uzvarētāju Pasūtītājs slēgs līgumu par tehniskajā specifikācijā (Pielikums Nr. 2) minēto darbu apjomu un tā izpildes vieta ir Rīgā, Duntes ielā 22, VSIA “Traumatoloģijas un ortopēdijas slimnīca”.
3. Darbu izpildes laiks – trīs kalendārie mēneši no līguma noslēgšanas brīža.

# Piedāvājumu iesniegšana

1. Piedāvājumus jāiesniedz personīgi vai jānosūta pa pastu slēgtā aizzīmogotā aploksnē ar norādi:

Iepirkuma procedūra: **„Par papildus funkcionalitātes ieviešanu esošajā resursu vadības sistēmā HORIZON”,**

iepirkuma identifikācijas Nr. VSIA TOS 2009/IPEEZ/07.

Adrese: Duntes ielā 22, Rīgā, LV-1005

Pretendenta nosaukums un adrese

Atzīme: “Atvērt tikai iepirkuma komisijas klātbūtnē”.

**Piedāvājuma iesniegšanas vieta:**

1. Piedāvājumi jāiesniedz līdz 2009. gada 22. oktobrim, plkst. 12.00 VSIA “Traumatoloģijas un ortopēdijas slimnīca” Duntes ielā 22, Rīga, LV-1005, administratīvā korpusa II stāvā, valdes loceklei Inesei Rantiņai, pretendentam ierodoties personīgi vai pa pastu.
2. Pretendents ir tiesīgs iesniegt savu piedāvājumu par tehniskā specifikācijā norādīto iepirkuma priekšmetu pilnā apjomā.

**Kontaktpersona:**

1. Informācijas tehnoloģiju un datortehnikas apkopes nodaļas vadītājs Kaspars Smilga, telefons 26337822, fakss 67392348, e-pasts: kaspars.smilga@tos.lv
2. Pēc piedāvājumu iesniegšanas termiņa beigām pretendents savu piedāvājumu nevar grozīt.

**PRASĪBAS PRETENDENTAM**

1. Pretendents ar tiesas spriedumu nav atzīts par vainīgu līdzdalībā noziedzīgā organizācijā, korupcijā, krāpnieciskās darbībās finanšu jomā vai noziedzīgi iegūtu līdzekļu legalizācijā;
2. Pretendents nav pasludināts par maksātnespējīgu, tā saimnieciskā darbība nav apturēta vai pārtraukta vai nav uzsākta tiesvedība par pretendenta bankrotu;
3. Pretendentam nav nodokļu vai valsts sociālās apdrošināšanas obligāto iemaksu parādi Latvijā vai valstī, kurā tas reģistrēts;
4. Pamatojoties uz spēkā stājušos tiesas spriedumu vai citas kompetentas institūcijas sniegtu atzinumu par būtisku attiecīgo nozari regulējošo normatīvo aktu pārkāpumu, kā arī vides aizsardzības, konkurences un darba tiesību būtisku pārkāpumu, nav konstatēti pretendenta profesionālās darbības pārkāpumi pēdējo triju gadu laikā no piedāvājuma iesniegšanas dienas;
5. Pretendents ir iesniedzis patiesu informāciju savas kvalifikācijas novērtēšanai;
6. Pretendentam jābūt vismaz trīs gadu pieredzei resursu vadības sistēmas HORIZON ieviešanā un atbalsta sniegšanā.
7. Pretendentam ir tiesības veikt resursu vadības sistēmas HORIZON uzturēšanas un apkalpošanas darbus.

# Prasības pretendentu piedāvājuma noformējumam un iesniegšanas kārtībai

1. Piedāvājums sastāv no šādām daļām:
	1. pretendenta atlases dokumenti;
	2. tehniskais piedāvājums un finanšu piedāvājums.
2. Piedāvājuma dokumentiem jāatbilst LR MK 23.04.1996. noteikumu Nr.154 „Dokumentu izstrādāšanas un noformēšanas noteikumi” prasībām.
3. Visi ar pretendenta atlasi saistītie dokumenti jāiesniedz datordrukā, latviešu valodā ar satura rādītāju. Lapām jābūt numurētām un cauršūtām tā, lai tās nebūtu iespējams atdalīt. Uz pēdējās lapas cauršūšanai izmantotā diega gali nostiprināmi ar pārlīmētu lapu, kurā norādīts cauršūto lapu skaits, ko ar savu parakstu un pretendenta zīmogu apliecina uzņēmuma vadītājs vai tā pilnvarotā persona.
4. Visi ar pretendenta tehnisko piedāvājumu un finanšu piedāvājumu saistītie dokumenti jāiesniedz datordrukā, latviešu valodā ar satura rādītāju. Lapām jābūt numurētām un cauršūtām tā, lai tās nebūtu iespējams atdalīt. Uz pēdējās lapas cauršūšanai izmantotā diega gali nostiprināmi ar pārlīmētu lapu, kurā norādīts cauršūto lapu skaits, ko ar savu parakstu un pretendenta zīmogu apliecina uzņēmuma vadītājs vai tā pilnvarotā persona.
5. Pretendents pirms piedāvājuma iesniegšanas termiņa beigām var grozīt vai atsaukt iesniegto piedāvājumu.

**Pretendenta atlases dokumenti**

1. Pretendenta pieteikums iepirkuma procedūrai (saskaņā ar **Pielikumu Nr. 1**), kurā tiek apliecināta dalība iepirkuma procedūrā. Ja piedāvājumu kā pretendents iesniedz personu apvienība, tad pieteikumu paraksta visas personas, kas iekļautas apvienībā, un pieteikumā norāda personu, kura pārstāv personu apvienību iepirkuma procedūrā, kā arī norāda katras personas atbildības apjomu;
2. Uzņēmuma vadītāja vai tā pilnvarotas personas, kas pārstāvēs iepirkuma procedūrā, vārds, uzvārds, personas kods, amats un pilnvarojums pārstāvēt pretendentu iepirkuma procedūrā (pilnvaras oriģināls);
3. Uzņēmuma vadītāja apliecināta LR Uzņēmumu reģistra/Komercreģistra vai līdzvērtīgas uzņēmējdarbību/ komercdarbību reģistrējošas iestādes ārvalstīs izdotas reģistrācijas apliecības kopija;
4. LR Uzņēmumu reģistra izdotas, ne agrāk kā sešus mēnešus pirms piedāvājuma iesniegšanas dienas, izziņas oriģināls, ka pretendents nav pasludināts par maksātnespējīgu un neatrodas likvidācijas stadijā, kā arī ziņas par uzņēmuma paraksttiesīgām personām. Ja pretendents nav reģistrēts LR Uzņēmumu reģistrā, ārvalsts institūcijas izdota izziņa par to, ka pretendents reģistrēts likumā noteiktajā kārtībā, nav pasludināts par maksātnespējīgu un neatrodas likvidācijas stadijā, tā saimnieciskā darbība nav apturēta vai pārtraukta un nav uzsākta tiesvedība par darbības izbeigšanu, maksātnespēju vai bankrotu, kā arī ārvalsts institūcijas izdota izziņa par amatpersonām ar paraksta (pārstāvības) tiesībām (ja konkrēta ārvalsts tādas izziņas izsniedz, vai pretendenta attiecīgo ziņu apliecinājums – ja neizsniedz). Izziņai vai analoģiskam dokumentam jābūt izsniegtam ne agrāk kā sešus mēnešus pirms piedāvājuma iesniegšanas dienas;
5. Izziņas oriģināls, kuru ne agrāk kā sešus mēnešus pirms piedāvājuma iesniegšanas dienas izdevis LR Valsts ieņēmumu dienests vai cita nodokļu administrācijas iestāde Latvijā vai līdzvērtīga nodokļu administrācijas iestāde citā valstī, kur pretendents reģistrēts, un kas apliecina, ka pretendentam nav nodokļu vai valsts sociālās apdrošināšanas obligāto iemaksu parādu izziņas izsniegšanas brīdī;
6. Pretendenta vadītāja apstiprināts apliecinājums, ka pretendents ar tiesas spriedumu nav atzīts par vainīgu līdzdalībā noziedzīgā organizācijā, korupcijā, krāpnieciskās darbībās finanšu jomā, vai noziedzīgi iegūtu līdzekļu legalizācijā;
7. Pretendenta vadītāja apstiprināts rakstveida apliecinājums, ka pretendents apņemas veikt darbus saskaņā ar tehnisko specifikāciju un tehnisko piedāvājumu.
8. Pretendentam jāiesniedz resursu vadības sistēmas HORIZON ražotāja apliecinājums par tiesībām veikt produkta pielāgošanu Pasūtītāja biznesa vajadzībām.
9. Pretendentam jāiesniedz rakstveidā divu atsauksmju oriģinālus par pēdējo triju gadu laikā veiktajām resursu vadības sistēmas HORIZON ieviešanām un atbalsta sniegšanām.

**Tehniskais piedāvājums un finanšu piedāvājums**

1. Tehnisko piedāvājumu pretendents sagatavo atbilstoši Pasūtītāja norādītajām tehniskās specifikācijas prasībām (**Pielikums Nr.2**)
2. Finanšu piedāvājumā jānorāda:
	1. cenas, kas izteiktas Latvijas naudas vienībās – latos. Ārzemju pretendents cenu norādīšanai latos (LVL) piemēro šādu valūtas kursu – 1 EUR/LVL 0,7028;
	2. galējās piedāvājuma cenas, un cenās nekādi grozījumi nav pieļaujami (iesniegtas tiek pēdējās cenas);
	3. paredzēto darba stundu kopējais daudzums,
	4. vienas darba stundas izmaksas, bez PVN un ar PVN;
	5. piegādājamo preču vienas vienības cenas bez PVN un ar PVN, kopējā summa par precēm bez PVN un ar PVN.
	6. Kopēja piedāvājuma cena bez PVN un ar PVN. Cenā jāiekļauj iespējamās atlaides, visi papildus izdevumi, kuri saistīti ar līguma realizāciju.
3. Pretendents var iesniegt tikai vienu finanšu piedāvājuma variantu. Iepirkuma komisija vērtēs piedāvājumu cenas bez PVN.

**Piedāvājuma derīguma termiņš**

1. Piedāvājumam jābūt spēkā 30 kalendārās dienas no piedāvājumu iesniegšanas termiņa beigām.

**Pretendentu atlase, tehnisko piedāvājumu atbilstības pārbaude un piedāvājumu vērtēšana**

1. Pretendentu atlasi, tehnisko piedāvājumu atbilstības pārbaudi un finanšu piedāvājumu vērtēšanu iepirkuma komisija veic slēgtā sanāksmē.
2. Iepirkuma komisija ir tiesīga prasīt pretendentiem sniegt papildus paskaidrojumus, uzdot jautājumus rakstiski un tādā pašā veidā saņemt atbildi, ja tas nepieciešams pretendentu atlasei, tehnisko piedāvājumu atbilstības pārbaudei, kā arī piedāvājumu salīdzināšanai.

**Aritmētisko kļūdu labošana**

1. Piedāvājumu vērtēšanas laikā iepirkuma komisija pārbauda, vai piedāvājumā nav aritmētisku kļūdu. Ja komisija konstatē šādas kļūdas, tā šīs kļūdas izlabo. Par kļūdu labojumu un laboto piedāvājuma summu komisija triju darbdienu laikā paziņo pretendentam, kura pieļautās kļūdas labotas. Vērtējot finanšu piedāvājumu, komisija ņem vērā labojumus.

**Lēmuma par iepirkuma procedūras rezultātiem pieņemšana un paziņošana**

1. Ja iepirkuma komisija pirms lēmuma pieņemšanas par iepirkuma procedūras rezultātiem konstatē, ka diviem vai vairākiem pretendentiem ir līdzvērtīgi piedāvājumi, komisija izvēlas tā pretendenta piedāvājumu, kura veiktās vidējās darba devēja sociālās iemaksas apmērs uz vienu nodarbināto pēdējo sešu mēnešu laikā ir vislielākais. Šajā gadījumā komisijai ir tiesības pieprasīt pretendentiem informāciju par pēdējo sešu mēnešu laikā veikto vidējo sociālās apdrošināšanas iemaksu apmēru un vidējo nodarbināto skaitu.

**Iepirkuma procedūras izbeigšana vai pārtraukšana**

1. Saskaņā ar Publisko iepirkumu likuma 38. pantu Pasūtītājs ir tiesīgs izbeigt vai pārtraukt iepirkuma procedūru. Pasūtītājs pieņem lēmumu izbeigt iepirkuma procedūru šādos gadījumos:
	1. iepirkuma procedūrai nav iesniegti piedāvājumi;
	2. iesniegtie piedāvājumi neatbilst iepirkuma procedūras dokumentos noteiktajām prasībām;
	3. pretendenti neatbilst izvirzītajām kvalifikācijas prasībām.
2. Iepirkuma procedūru var pārtraukt jebkurā no iepirkuma procedūras norises posmiem no procedūras izsludināšanas brīža līdz līguma noslēgšanas brīdim.

**Informācija par līgumu un tā noslēgšanu**

1. Paziņojums par lēmuma pieņemšanu:

Iepirkuma komisija triju darbdienu laikā vienlaikus informē visus pretendentus par pieņemto lēmumu attiecībā uz līguma slēgšanu. Komisija paziņo izraudzītā pretendenta nosaukumu vai arī norāda visus iemeslus, kāpēc lēmums par uzvarētāju nav pieņemts, vai iepirkuma procedūra tiek pārtraukta. Komisija informē pretendentu par tā piedāvājuma noraidīšanas iemesliem.

**Citi noteikumi**

1. Visi izdevumi, kas saistīti ar iepirkuma procedūras piedāvājuma sagatavošanu un iesniegšanu, jāsedz pretendentam.
2. Iepirkuma procedūras nolikums sastādīts latviešu valodā uz 8 lapām. Nolikums sastāv no nolikuma teksta uz 6 lapām un 2 pielikumiem uz 2 lapām, kas ir šī Nolikuma neatņemamas sastāvdaļas:

Pielikums Nr. 1 – Pretendenta pieteikums iepirkuma procedūrai uz 1lp.;

Pielikums Nr. 2 – Tehniskā specifikācija uz 1lp.

Iepirkumu komisijas priekšsēdētāja I. Rantiņa

**Pielikums Nr.1**

Iepirkuma procedūra „**Par papildus funkcionalitātes ieviešanu esošajā resursu vadības sistēmā HORIZON**”

### Iepirkuma identifikācijas Nr.VSIA TOS 2009/IPEEZ/07

### PIETEIKUMS

|  |  |
| --- | --- |
| Uzņēmuma nosaukums: |  |
| Reģistrācijas Nr. un datums: |  |
| Nodokļu maksātāja reģistrācijas Nr. un datums: |  |
| Amatpersona: |  |
|  | (amatpersonas ieņemamais amats, vārds, uzvārds, personas kods) |

Ar šī pieteikuma iesniegšanu:

## piesakās piedalīties iepirkuma procedūrā „Par papildus funkcionalitātes ieviešanu esošajā resursu vadības sistēmā HORIZON”, iepirkuma identifikācijas Nr. VSIA TOS2009/IPEEZ/07, ko rīko Pasūtītājs – valsts sabiedrība ar ierobežotu atbildību “Traumatoloģijas un ortopēdijas slimnīca”, reģistrācijas Nr.40003410729, juridiskā adrese Duntes iela 22, Rīga, LV-1005.

* atzīst sava pieteikuma un piedāvājuma spēkā esamību 30 (trīsdesmit) kalendāra dienas no piedāvājumu iesniegšanas termiņa beigām, bet gadījumā, ja tiek atzīts par uzvarētāju – līdz attiecīgā līguma noslēgšanai;
* apliecina, ka likumā noteiktajā kārtībā pēdējo triju gadu laikā no piedāvājuma atvēršanas brīža nav konstatēti pretendenta profesionālās darbības pārkāpumi;
* apliecina, ka pretendents nav pasludināts par maksātnespējīgu, tā saimnieciskā darbība nav apturēta vai pārtraukta, nav uzsākta tiesvedība par pretendenta bankrotu;
* apliecina, ka visas piedāvājumā sniegtās ziņas par pretendentu ir patiesas;
* apņemas, ja Pasūtītājs būs izvēlējies šo piedāvājumu, parakstīt līgumu „Par papildus funkcionalitātes ieviešanu esošajā resursu vadības sistēmā HORIZON”.

Paraksts:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (uzņēmuma (uzņēmējsabiedrības) vadītājs vai pilnvarotais pārstāvis)

 Z.v.

Uzņēmuma adrese:

|  |  |
| --- | --- |
| e-pasta adrese: |  |
| Telefons, fakss: |  |
| Pilnvarotā persona piedāvājuma iesniegšanai, pārstāvniecībai iepirkuma procedūrā, līguma noslēgšanai: |
|  |

(ieņemamais amats, vārds, uzvārds, personas kods, telefons)

200\_.gada \_\_\_\_\_\_. \_\_\_\_\_\_\_\_\_\_\_\_\_\_\_\_

# Pielikums Nr.2

Iepirkuma procedūra **„Par papildus funkcionalitātes ieviešanu esošajā resursu vadības sistēmā HORIZON”**

### Iepirkuma identifikācijas Nr.VSIA TOS 2009/IPEEZ/07

TEHNISKĀ SPECIFIKĀCIJA

1. **Iepirkuma priekšmets**
	1. Papildus funkcionalitātes ieviešana izmantotajā grāmatvedības sistēmā HORIZON ar mērķi centralizēt finanšu un grāmatvedības uzskaiti ;
2. Iepirkuma apjoms ir:
	1. Administratīvi saimniecisko procesu analīze, informācijas plūsmu izpēte un ieviešanas vadlīniju sagatavošana ar pamatklasifikatoru struktūru,
	2. HORIZON servera instalācija,
	3. HORIZON papildus 3 (trīs) darba staciju instalēšana,
	4. Atbalsts datu pārnešanas jautājumos (pēc fakta),
	5. HORIZON papildinājumu konfigurācija,
	6. lietotāju konsultācijas pēc pieprasījuma HORIZON izmantošanas jautājumos.
3. Paredzamais pasūtījuma izpildes laiks – 3 mēneši.